Suvestinė redakcija nuo 2023-01-01 iki 2023-03-20

Įsakymas paskelbtas: Žin. 2009, Nr. 70-2874, i. k. 1092230ISAK00A1-381

Nauja redakcija nuo 2015-01-01:

Nr. A1-669, 2014-12-29, paskelbta TAR 2014-12-30, i. k. 2014-20950

LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL SAVIVALDYBIŲ FUNKCIJOMS ATLIKTI SKIRTŲ LĖŠŲ PASKIRSTYMO, PERVEDIMO, NAUDOJIMO IR DUOMENŲ PATEIKIMO TVARKOS APRAŠO PATVIRTINIMO

2009 m. birželio 9 d. Nr. A1-381

Vilnius

Vadovaudamasi Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“ ir siekdama užtikrinti tinkamą savivaldybių funkcijoms atlikti skirtų lėšų paskirstymą, pervedimą, naudojimą ir atsiskaitymą:

t v i r t i n u Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašą.

SOCIALINĖS APSAUGOS IR DARBO MINISTRAS	RIMANTAS JONAS DAGYS

PATVIRTINTA

Lietuvos Respublikos

socialinės apsaugos ir darbo ministro

2009 m. birželio 9 d. įsakymu Nr. A1-381

(Lietuvos Respublikos

socialinės apsaugos ir darbo ministro

2014 m. gruodžio 29 d. įsakymo Nr. A1-669 redakcija)

SAVIVALDYBIŲ FUNKCIJOMS ATLIKTI SKIRTŲ LĖŠŲ PASKIRSTYMO, PERVEDIMO, NAUDOJIMO IR DUOMENŲ PATEIKIMO TVARKOS APRAŠAS

I SKYRIUS

BENDROSIOS NUOSTATOS

1. Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašas (toliau – Aprašas) nustato valstybės biudžeto specialių tikslinių dotacijų savivaldybių biudžetams (toliau – specialios tikslinės dotacijos), numatytų atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatyme, išskyrus Valstybės investicijų programoje numatytoms kapitalo investicijoms finansuoti, paskirstymo, pervedimo, naudojimo ir savivaldybių funkcijoms atlikti skirtų lėšų atsiskaitymo tvarką.

II SKYRIUS

LĖŠŲ PASKIRSTYMAS IR PERVEDIMAS

2. Specialios tikslinės dotacijos savivaldybių administracijoms paskirstomos remiantis atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės nutarimu dėl Lietuvos Respublikos valstybės biudžeto patvirtintų asignavimų paskirstymo pagal programas, Lietuvos Respublikos socialinės apsaugos ir darbo ministro įsakymu dėl Valstybės biudžeto specialių tikslinių dotacijų savivaldybių biudžetams paskirstymo savivaldybių administracijoms patvirtinimo, Lietuvos Respublikos socialinės apsaugos ir darbo ministerijos kanclerio potvarkiu dėl Valstybės biudžeto specialių tikslinių dotacijų savivaldybių biudžetams paskirstymo ketvirčiais savivaldybių administracijoms patvirtinimo.

3. Įsigaliojus Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatymui, savivaldybių administracijos per 2 darbo dienas raštu pateikia Socialinių paslaugų priežiūros departamentui prie Socialinės apsaugos ir darbo ministerijos (toliau – departamentas) banko sąskaitos, skirtos specialių tikslinių dotacijų lėšoms pervesti, rekvizitus. Pasikeitus banko sąskaitos rekvizitams, savivaldybių administracijos raštu nedelsdamos apie tai informuoja departamentą.

4. Departamentas, vadovaudamasis Valstybės biudžeto lėšų išdavimo iš valstybės iždo sąskaitos taisyklėmis, patvirtintomis Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“, Lietuvos Respublikos finansų ministerijos Valstybės iždo departamentui pateikia mokėjimo paraiškas dėl specialioms tikslinėms dotacijoms skirtų lėšų pervedimo į savivaldybės administracijos raštu nurodytą sąskaitą banke:

4.1. socialinei paramai mokiniams – kas mėnesį, iki einamojo mėnesio 6 dienos, atsižvelgiant į lėšų poreikį šioms išmokoms mokėti;

4.2. socialinėms paslaugoms – kas mėnesį, iki einamojo mėnesio 6 dienos, lygiomis dalimis;

4.3. socialinėms išmokoms ir kompensacijoms skaičiuoti ir mokėti, jaunimo politikos įgyvendinimo funkcijai, savivaldybių patvirtintoms užimtumo didinimo programoms vykdyti, pagal teisės aktus savivaldybėms perduotoms įstaigoms išlaikyti ir būsto nuomos mokesčio daliai kompensuoti – kas ketvirtį, iki einamojo ketvirčio pirmojo mėnesio 6 dienos, lygiomis dalimis.

Punkto pakeitimai:

Nr. A1-109, 2019-02-22, paskelbta TAR 2019-02-22, i. k. 2019-02956

Nr. A1-222, 2021-03-16, paskelbta TAR 2021-03-16, i. k. 2021-05228

5. Padidinus savivaldybės administracijai Lietuvos Respublikos socialinės apsaugos ir darbo ministro įsakymu metams skirtas specialių tikslinių dotacijų lėšas išmokoms mokėti, atitinkamai didinamos lėšos, skirtos šioms išmokoms administruoti. Mažinant specialių tikslinių dotacijų lėšas išmokoms mokėti, atitinkamai mažinamos lėšos, skirtos šioms išmokoms administruoti.

III SKYRIUS

LĖŠŲ NAUDOJIMAS

6. Einamaisiais metais specialios tikslinės dotacijos naudojamos teisės aktų nustatyta tvarka pagal tikslinę paskirtį iki einamųjų metų gruodžio 31 d.

7. Specialioms tikslinėms dotacijoms skirtos lėšos gali būti naudojamos išlaidoms, kurios yra tiesiogiai susijusios su valstybinių (valstybės perduotų savivaldybėms) funkcijų vykdymu, aiškiai nustatomos ir pagrindžiamos dokumentais, patirtos nepažeidžiant Lietuvos Respublikos teisės aktų.

8. Savivaldybių administracijos einamaisiais metais nepanaudotas specialių tikslinių dotacijų lėšas privalo grąžinti iki kitų metų sausio 7 dienos į departamento atsiskaitomąją sąskaitą LT927300010002465983, esančią „Swedbank“, AB banke, banko kodas 73000, mokėjimo paskirtyje nurodant, kurių metų lėšos grąžinamos, programos ir priemonės kodą, finansavimo šaltinį, valstybės funkciją, ekonominės klasifikacijos straipsnį, grąžinamą sumą.

9. Savivaldybės administracija, Lietuvos Respublikos socialinės apsaugos ir darbo ministerijai (toliau – ministerija) ir departamentui paprašius, privalo teikti visą informaciją, susijusią su lėšų, skirtų specialioms tikslinėms dotacijoms, panaudojimu, ir informaciją, kurios reikia įvertinti ir užtikrinti specialių tikslinių dotacijų naudojimo teisėtumą, ekonomiškumą, efektyvumą ir rezultatyvumą.

10. Ne pagal paskirtį panaudotos specialių tikslinių dotacijų lėšos grąžinamos departamentui į Aprašo 8 punkte nurodytą sąskaitą, mokėjimo paskirtyje nurodant, kurių metų lėšos grąžinamos, programos ir priemonės kodą, finansavimo šaltinį, valstybės funkciją, ekonominės klasifikacijos straipsnį, grąžinamą sumą, arba išieškomos Lietuvos Respublikos teisės aktų nustatyta tvarka.

11. Savivaldybių administracijos permokėtas ir grąžintas, savivaldybės administracijos sprendimu išskaičiuotas ar teismo tvarka išieškotas specialių tikslinių dotacijų lėšas privalo grąžinti departamentui į Aprašo 8 punkte nurodytą sąskaitą banke, mokėjimo paskirtyje nurodant, kurių metų lėšos grąžinamos, programos ir priemonės kodą, finansavimo šaltinį, valstybės funkciją, ekonominės klasifikacijos straipsnį, grąžinamą sumą.

12. Savivaldybių administracijos už banke laikomas specialių tikslinių dotacijų lėšas gautas palūkanas metų pabaigoje privalo pervesti departamentui iki kitų po ataskaitinių metų sausio 7 d. į Aprašo 8 punkte nurodytą sąskaitą banke, nurodant programos ir (ar) priemonės kodą.

IV SKYRIUS

DUOMENŲ PATEIKIMAS

13. Ataskaitose pateikiami kiekvieno ketvirčio duomenys (išskyrus Aprašo 14 ir 16 punktuose nurodytas ataskaitas).

Punkto pakeitimai:

Nr. A1-222, 2021-03-16, paskelbta TAR 2021-03-16, i. k. 2021-05228

Nr. A1-157, 2022-03-03, paskelbta TAR 2022-03-03, i. k. 2022-04268

14. Statistiniai duomenys apie socialines išmokas ir kompensacijas, nustatytas Lietuvos Respublikos piniginės socialinės paramos nepasiturintiems gyventojams įstatyme (toliau – PSP įstatymas), Lietuvos Respublikos paramos mirties atveju įstatyme, Lietuvos Respublikos kompensacijų nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms įstatyme (toliau – socialinės išmokos ir kompensacijos) pateikiami užpildant Aprašo 1 priedą (toliau – 1 priedas):

14.1. duomenys apskaitomi ir nurodomi tą mėnesį, kurį socialinės išmokos ir kompensacijos buvo išmokėtos, nepriklausomai nuo to, ar tai sutampa su socialinės išmokos ir kompensacijos paskyrimo mėnesiu. Pavyzdžiui, trims (vasario, kovo ir balandžio) mėnesiams socialinė pašalpa buvo paskirta kovo mėnesį. Duomenys apskaitomi ir nurodomi tą mėnesį, kurį socialinė pašalpa buvo išmokėta, t. y. kovo, balandžio ir gegužės mėnesiais;

14.2. apie kiekvieną ketvirtinėje ataskaitoje nurodytą socialinę išmoką ir kompensaciją pateikiami šie duomenys nurodytais vienetais:

14.2.1. asmenų skaičius – žmonėmis. Asmuo – tai vaikas ar suaugęs asmuo, kuriam skirta socialinė išmoka ir kompensacija;

14.2.2. bendrai gyvenančių asmenų arba vienų gyvenančių asmenų (toliau – bendrai gyvenančių asmenų grupė) skaičius – vienetais. Apskaitomos bendrai gyvenančių asmenų grupės, kurioms išmokėtos socialinės išmokos ir kompensacijos. Bendrai gyvenantys asmenys arba vieni gyvenantys asmenys teikiant duomenis apskaitomi kaip viena gyventojų grupė;

14.2.3. išlaidos socialinėms išmokoms ir kompensacijoms – eurais (suapvalinus iki sveikojo skaičiaus);

14.3 tiek asmuo, tiek bendrai gyvenančių asmenų grupė apskaitomi kaip vienas socialinės išmokos ir kompensacijos gavėjas nepriklausomai nuo:

14.3.1. socialinių išmokų ir kompensacijų gavimo laikotarpio (mėnuo, ketvirtis, metai). Pavyzdžiui, penkių bendrai gyvenančių asmenų grupei kalendorinių metų sausio mėnesį buvo mokama socialinė pašalpa. Po to bendrai gyvenančių asmenų grupė vasario mėnesį nesikreipė dėl šios pašalpos. Tačiau nuo kovo mėnesio buvo mokama iš naujo paskirta socialinė pašalpa, t. y. pašalpa buvo mokama 2 kartus tą patį ketvirtį, tačiau ne dviem gavėjams, o vienam – tai pačiai bendrai gyvenančių asmenų grupei. Pateikiant duomenis apie kalendorinių metų pirmąjį ketvirtį šiai bendrai gyvenančių asmenų grupei išmokėtą socialinę pašalpą, nurodoma: 5 asmenys ir 1 bendrai gyvenančių asmenų grupė;

14.3.2. gautų socialinių išmokų ir kompensacijų rūšių. Pavyzdžiui, dviejų bendrai gyvenančių asmenų grupė gali gauti socialinę pašalpą ir būsto šildymo išlaidų kompensacijas. Realiai bendrai gyvenančių asmenų grupė gauna 2 socialines išmokas ir kompensacijas, tačiau sumuojant, kiek iš viso asmenų ir bendrai gyvenančių asmenų grupių gavo įvairias socialines išmokas ir kompensacijas, tiek asmuo, tiek bendrai gyvenančių asmenų grupė apskaitomi kaip vienas dviejų socialinių išmokų ir kompensacijų gavėjas ir ataskaitoje nurodama: 2 asmenys ir 1 bendrai gyvenančių asmenų grupė;

14.4. išlaidos apskaitomos ir nurodomos kaip kasinės išlaidos nustatyto dydžio socialinėms išmokoms ir kompensacijoms išmokėti. Į išlaidas neįskaitomos socialinių išmokų ir kompensacijų administravimo išlaidos;

Punkto pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

14.5. duomenų apie socialines išmokas ir kompensacijas sumavimas pagal jų rūšis ir laikotarpius:

14.5.1. sumuotinos tik išlaidos socialinėms išmokoms ir kompensacijoms pagal skirtingas jų rūšis ir už skirtingus laikotarpius (mėnesį, ketvirtį, metus). Pavyzdžiui, galima pasakyti, kokio dydžio buvo išlaidos vienos, kelių ar visų rūšių socialinėms išmokoms ir kompensacijoms išmokėti per ketvirtį, metus ar kitą laikotarpį;

14.5.2. asmenų ir bendrai gyvenančių asmenų grupių skaičius negali būti tiesiogiai sumuojamas nei pagal atskiras socialinių išmokų ir kompensacijų rūšis, nei pagal skirtingus laikotarpius. Priešingu atveju tie patys gavėjai būtų klaidingai pakartotinai apskaitomi: kelis kartus – kaip gaunantys socialines išmokas ir kompensacijas skirtingais laikotarpiais, ir kelis kartus – kaip gaunantys daugiau nei vieną socialinę išmoką ir kompensacijas (Aprašo 14.3 papunktyje nustatyta tvarka);

14.6. duomenys apie socialinę pašalpą (1 priedo 1 eilutė) apskaitomi taip:

14.6.1. pašalpa periodinė, todėl duomenys apie šią pašalpą apskaitomi kiekvieną mėnesį, kurį ji išmokama, ir per visą ataskaitinį laikotarpį, į kurį įeina;

14.6.2. duomenys apie socialinę pašalpą išskiriami, kai ji teikiama abiem PSP įstatyme nustatytais būdais: pinigais ir nepinigine forma;

14.7. būsto šildymo išlaidų ir išlaidų vandeniui kompensacijos (1 priedo 2 eilutė):

14.7.1. duomenys apie kas mėnesį mokamas kompensacijas apskaitomi vadovaujantis Aprašo 14.6.1 papunktyje nustatyta tvarka, o duomenys apie visam šildymo sezonui išmokėtas vienkartines kompensacijas (pavyzdžiui, už šildymo kietu kuru ar kt. išlaidas) apskaitomi tik vieną kartą tą mėnesį, kurį jos išmokamos, ir per visą ataskaitinį laikotarpį (ketvirtį, metus), į kurį įeina. Pavyzdžiui, trijų bendrai gyvenančių asmenų grupei kalendorinių metų sausio mėnesį visam šildymo sezonui išmokėta vienkartinė būsto šildymo išlaidų kompensacija kietam kurui įsigyti už praėjusių metų spalio, lapkričio ir gruodžio mėnesius bei kalendorinių metų sausio, vasario ir kovo mėnesius, o penkių bendrai gyvenančių asmenų grupei už praėjusių metų gruodžio mėnesį kalendorinių metų sausio mėnesį išmokėta paskirta kas mėnesį mokėti būsto šildymo išlaidų kompensacija. Pateikiant duomenis apie kalendorinių metų sausio mėnesį šioms bendrai gyvenančių asmenų grupėms išmokėtas kompensacijas, 1 priedo 2.2 eilutėje nurodoma: 8 asmenys ir 2 bendrai gyvenančių asmenų grupės;

14.7.2. tais atvejais, kai kompensacijos gyventojams skiriamos ne pinigais, o išmokamos apskaičiuotų kompensacijų sumą pervedant energiją, kurą, geriamąjį ir karštą vandenį tiekiančioms įmonėms ar fiziniams asmenims, duomenys apie kompensacijas įtraukiami į apskaitą ir ataskaitoje pateikiami tą mėnesį, kurį apskaičiuotų kompensacijų suma pervesta energiją, kurą, geriamąjį ir karštą vandenį tiekiančioms įmonėms ar fiziniams asmenims;

Punkto pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

14.7.3. pateikiant duomenis, atliekamas skirtingų kompensacijų rūšių duomenų sumavimas vadovaujantis Aprašo 14.3.2 papunktyje nustatyta tvarka;

14.7.4. duomenys apie kompensacijas išskiriami, kai jos teikiamos abiem PSP įstatyme nustatytais būdais: pinigais ir apskaičiuotų kompensacijų sumą pervedant energiją, kurą, geriamąjį ir karštą vandenį tiekiančioms įmonėms ar fiziniams asmenims;

14.7.5. duomenys apie kredito, paimto daugiabučiam namui atnaujinti (modernizuoti), ir palūkanų apmokėjimą už asmenis, turinčius teisę į būsto šildymo išlaidų kompensaciją (1 priedo 3 eilutė), apskaitomi vadovaujantis Aprašo 14.6.1 papunktyje nustatyta tvarka;

14.8. duomenys apie savivaldybės tarybos sprendimu skirtą socialinę pašalpą ir kompensacijas (1 priedo 4 eilutė):

14.8.1. duomenys apie savivaldybės tarybos sprendimu skirtą socialinę pašalpą apskaitomi vadovaujantis Aprašo 14.6.1 papunktyje nustatyta tvarka;

14.8.2. duomenys apie savivaldybės tarybos sprendimu skirtas kas mėnesį mokamas kompensacijas apskaitomi vadovaujantis 14.6.1 papunktyje nustatyta tvarka, o apie išmokėtas vienkartines kompensacijas visam šildymo sezonui (pavyzdžiui, už išlaidas šildymui kietu kuru ar kt.) apskaitomi tik vieną kartą tą mėnesį, kurį ji išmokama, ir per visą ataskaitinį laikotarpį (ketvirtį, metus), į kurį įeina;

14.9. duomenys apie socialinę paramą, skiriamą kitais PSP įstatyme nenumatytais atvejais iš savivaldybės biudžeto lėšų (vienkartinė, tikslinė, periodinė, sąlyginė pašalpa; apmokama skola už būstą; kompensuojamos išlaidos už didesnį karšto ir geriamojo vandens kiekį, negu PSP įstatyme nustatytas normatyvas; kompensuojamos PSP įstatyme nenurodytos būsto išlaikymo išlaidos, kita socialinė parama), pateikiami 1 priedo 5 eilutėje;

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

Nr. A1-128, 2018-03-28, paskelbta TAR 2018-03-30, i. k. 2018-04879

14.91. duomenys apie išlaidas PSP įstatyme nustatytai piniginei socialinei paramai administruoti, jeigu jos patvirtintos savivaldybės tarybos, pateikiami 1 priedo 51 eilutėje.

Papildyta papunkčiu:

Nr. A1-128, 2018-03-28, paskelbta TAR 2018-03-30, i. k. 2018-04879

14.10. laidojimo pašalpa ir parama užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką (toliau – parama palaikams parvežti) (1 priedo 7 ir 8 eilutės). Išmokos vienkartinės, todėl duomenys apie šias išmokas į apskaitą traukiami tik vieną kartą tą mėnesį, kurį jos išmokamos, ir per visą ataskaitinį laikotarpį (ketvirtį, mėnesį), į kurį įeina. Aprašo 1 priedo 7 eilutėje nurodomas asmenų, kuriems palaidoti, o Aprašo 1 priedo 8 eilutėje – asmenų, kurių palaikams parvežti išmokama išmoka, skaičius ir kasinės išlaidos šioms išmokoms mokėti;

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

14.11. kompensacijos nepriklausomybės gynėjams (1 priedo 10 eilutė) – duomenys apie kas mėnesį mokamas kompensacijas į apskaitą traukiami Aprašo 14.6.1 papunktyje nustatyta tvarka;

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

14.111. laidojimo išlaidų kompensacija, mirus nepriklausomybės gynėjui, pripažintam nedarbingu ar iš dalies darbingu (iki 2005 m. liepos 1 d. – invalidu) dėl 1991 m. sausio 11–13 d. ir po to vykdytos SSRS agresijos (toliau – laidojimo išlaidų kompensacija) (1 priedo 11 eilutė). Kompensacija vienkartinė, todėl duomenys apie šią kompensaciją į apskaitą traukiami tik vieną kartą tą mėnesį, kurį ji išmokama, ir per visą ataskaitinį laikotarpį (ketvirtį, mėnesį), į kurį įeina. Aprašo 1 priedo 11 eilutėje nurodomas asmenų, kuriems palaidoti išmokama laidojimo išlaidų kompensacija, skaičius ir kasinės išlaidos šiai kompensacijai mokėti;

Papildyta papunkčiu:

Nr. A1-87, 2017-02-20, paskelbta TAR 2017-02-22, i. k. 2017-02904

14.12. „Iš viso“ (1 priedo 6, 9, 12, 13 ir 14 eilutės). Atliekamas duomenų sumavimas Aprašo 14.5 papunktyje nustatyta tvarka;

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

14.13. „Iš viso per ketvirtį“ (ketvirtinės ataskaitos stulpelis). Atliekamas kiekvienos socialinės išmokos ir kompensacijos kiekvieno mėnesio duomenų sumavimas ir visų kiekvienos socialinės išmokos ir kompensacijos ketvirtinių duomenų sumavimas vadovaujantis Aprašo 14.5 papunktyje nustatyta tvarka;

14.14. „Iš viso nuo metų pradžios“ (ketvirtinės ataskaitos stulpelis). Atliekamas kiekvienos socialinės išmokos ir kompensacijos kiekvieno mėnesio duomenų sumavimas ir visų kiekvienos socialinės išmokos ir kompensacijos ataskaitinio laikotarpio duomenų sumavimas vadovaujantis Aprašo 14.5 papunktyje nustatyta tvarka.

Papildyta papunkčiu:

Nr. A1-157, 2022-03-03, paskelbta TAR 2022-03-03, i. k. 2022-04268

15. Neteko galios nuo 2019-02-23

Punkto naikinimas:

Nr. A1-109, 2019-02-22, paskelbta TAR 2019-02-22, i. k. 2019-02956

16. Statistiniai duomenys apie jaunimo politikos įgyvendinimo funkcijai savivaldybėse vykdyti skirtų lėšų panaudojimą pateikiami užpildant Aprašo 3 priedą (toliau – 3 priedas):

16.1. jaunimo politikos įgyvendinimo funkcijai skirtos panaudotos ir nepanaudotos lėšos ketvirtinėje ataskaitoje nurodomos eurais (suapvalinus iki sveikojo skaičiaus). Nurodomos kasinės jaunimo politikos įgyvendinimo funkcijos vykdymo išlaidos. Informacija 3 priedo lentelėse pateikiama tokia tvarka: pasibaigus I kalendorinių metų ketvirčiui, – tų kalendorinių metų I ketvirčio informacija, pasibaigus II kalendorinių metų ketvirčiui, – tų kalendorinių metų I–II ketvirčių informacija, pasibaigus III kalendorinių metų ketvirčiui, – tų kalendorinių metų I–III ketvirčių informacija, pasibaigus IV kalendorinių metų ketvirčiui, – tų kalendorinių metų I–IV ketvirčių informacija;

16.2. „Informacija apie išlaidas“ (3 priedo 1 lentelė). 1 eilutėje nurodomos per ataskaitinį laikotarpį pervestos jaunimo politikos įgyvendinimo funkcijai vykdyti skirtos valstybės biudžeto lėšos, 2 eilutėje – ataskaitinio laikotarpio išlaidos savivaldybės jaunimo reikalų koordinatoriaus darbo užmokesčiui ir socialinio draudimo įmokoms mokėti, 3.1 eilutėje – ataskaitinio laikotarpio išlaidos kvalifikacijai tobulinti, 3.2 eilutėje – ataskaitinio laikotarpio darbo vietos išlaikymo, ryšių ir komandiruočių išlaidos;

16.3. „Informacija apie išlaidas kvalifikacijai tobulinti“ (3 priedo 2 lentelė). Pateikiama informacija apie mokymus, kursus, seminarus, kuriuose dalyvavo savivaldybės jaunimo reikalų koordinatorius, ir per ataskaitinį laikotarpį kvalifikacijai tobulinti panaudota lėšų suma;

16.4. „Informacija apie darbo vietos išlaikymo, ryšių ir komandiruočių išlaidas“ (3 priedo 3 lentelė). Nurodomos ataskaitinio laikotarpio darbo vietos išlaikymo, ryšių ir komandiruočių išlaidos;

16.5. „Informacija apie nepanaudotas lėšas ir jų nepanaudojimo priežastis“ (3 priedo 4 lentelė). Nurodomos per ataskaitinį laikotarpį jaunimo politikos įgyvendinimo funkcijai vykdyti pervestos, tačiau nepanaudotos valstybės biudžeto lėšos ir jų nepanaudojimo priežastys;

16.6. „Informacija apie pareigybes“ (3 priedo 5 lentelė). Pateikiama informacija apie jaunimo politikos įgyvendinimo funkciją savivaldybėse vykdančius darbuotojus: pareigybės pavadinimas, pareigybių skaičius, asmenų vardai ir pavardės, data, nuo kada pradėjo vykdyti šią funkciją, pareigybės dalis, kuri yra skiriama jaunimo politikos įgyvendinimo funkcijai vykdyti (procentais), pareiginės algos koeficientas, stažas valstybės tarnyboje (metais).

Punkto pakeitimai:

Nr. A1-392, 2017-07-18, paskelbta TAR 2017-07-19, i. k. 2017-12417

Nr. A1-222, 2021-03-16, paskelbta TAR 2021-03-16, i. k. 2021-05228

17. Statistiniai duomenys apie socialinės globos asmenims su sunkia negalia teikimą savivaldybėse pateikiami užpildant Aprašo 4 priedą (toliau – 4 priedas):

17.1. duomenys pateikiami nurodytais vienetais:

17.1.1. asmenų skaičius – žmonėmis. Asmuo – tai: senatvės pensijos amžių sukakęs asmuo su sunkia negalia, atitinkantis Senyvo amžiaus asmens bei suaugusio asmens su negalia socialinės globos poreikio nustatymo metodikos, patvirtintos Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (toliau – Metodika), 9 punkto nuostatas; suaugęs asmuo su sunkia negalia, atitinkantis Metodikos 10 punkto nuostatas; vaikas su sunkia negalia, atitinkantis Socialinės globos poreikio vaikui su negalia nustatymo metodikos, patvirtintos Lietuvos Respublikos socialinės apsaugos ir darbo ministro 2006 m. rugsėjo 9 d. įsakymu Nr. A1-255 „Dėl Socialinės globos poreikio vaikui su negalia nustatymo metodikos patvirtinimo“, priedo 14 punkto nuostatas;

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

Nr. A1-446, 2021-06-11, paskelbta TAR 2021-06-11, i. k. 2021-13432

17.1.2. išlaidos asmenų su sunkia negalia socialinei globai finansuoti – eurais (suapvalinus iki sveikojo skaičiaus);

17.2. duomenys apie asmenį apskaitomi ir nurodomi tą ketvirtį, kurį asmuo gavo socialinę globą (gyveno socialinės globos įstaigoje ar gavo socialinę globą įstaigoje arba savo namuose). Lėšos, skirtos asmenų su sunkia negalia socialinei globai finansuoti, apskaitomos ir nurodomos tą ketvirtį, kurį pervedamos asmenį globojusiai socialinės globos įstaigai;

17.3. asmuo apskaitomas kaip vienas socialinę globą gaunantis asmuo visą jam savivaldybės sprendimu skirtą socialinės globos gavimo ir pasinaudojimo ja laiką nepriklausomai nuo:

17.3.1. socialinės globos trukmės paros metu, pvz., asmuo, sausio, vasario, kovo mėnesiais gavęs ilgalaikę (trumpalaikę) socialinę globą visą parą globos namuose ar dienos socialinę globą dalį paros, einamųjų metų pirmą ketvirtį nurodoma: 1 asmuo;

17.3.2. socialinės globos trukmės per savaitę, pvz., asmuo, sausio, vasario, kovo mėnesiais gavęs trumpalaikę ar dienos socialinę globą 5 dienas per savaitę, einamųjų metų pirmą ketvirtį nurodoma: 1 asmuo;

17.3.3. socialinės globos trukmės per ketvirtį, pvz., asmuo, kovo, balandžio, gegužės mėnesiais gavęs socialinę globą, einamųjų metų pirmą ketvirtį ir antrą ketvirtį nurodoma: 1 asmuo;

17.3.4. socialinės globos periodiškumo, pvz., asmuo, gavęs laikino atokvėpio paslaugą sausio mėn., einamųjų metų pirmą ketvirtį nurodoma: 1 asmuo;

Papildyta papunkčiu:

Nr. A1-446, 2021-06-11, paskelbta TAR 2021-06-11, i. k. 2021-13432

17.4. duomenų apie socialinės globos teikimą sumavimas:

17.4.1. ataskaitose sumuojamos išlaidos socialinei globai finansuoti pagal skirtingas jos rūšis (dienos globa, trumpalaikė ir ilgalaikė socialinė globa) (4 priedo 7 stulpelio 4 eilutėje sumuojami 1, 2 ir 3 eilutės skaičiai);

Punkto pakeitimai:

Nr. A1-446, 2021-06-11, paskelbta TAR 2021-06-11, i. k. 2021-13432

17.4.2. nurodyto laikotarpio ataskaitoje sumuotinas asmenų skaičius pagal socialinės globos rūšis ir jos gavimo vietą, pvz., pirmą ketvirtį dienos socialinę globą gavusių senyvo amžiaus asmenų skaičių sudaro dienos socialinę globą įstaigoje ir asmens namuose gavusių asmenų skaičių suma (4 priedo 3 stulpelio 1.1 ir 1.2 eilučių skaičių suma);

Punkto pakeitimai:

Nr. A1-446, 2021-06-11, paskelbta TAR 2021-06-11, i. k. 2021-13432

17.4.3. nurodyto laikotarpio ataskaitoje sumuotinas asmenų skaičius pagal socialines grupes stulpelyje „iš viso“ (4 priedo 6 stulpelis), pvz., asmenų, pirmą ketvirtį gavusių dienos socialinę globą įstaigoje, skaičius „iš viso“ lygus senyvo amžiaus asmenų, suaugusių asmenų ir vaikų, gavusių dienos socialinę globą įstaigoje, skaičių sumai (4 priedo 1.1 eilutėje 3, 4 ir 5 stulpelių skaičių suma);

Punkto pakeitimai:

Nr. A1-446, 2021-06-11, paskelbta TAR 2021-06-11, i. k. 2021-13432

17.4.4. nesumuojamas skaičius asmenų už skirtingus ataskaitinius laikotarpius. Priešingu atveju tie patys gavėjai būtų klaidingai pakartotinai apskaitomi – kelis kartus, kaip gaunantys socialinę globą skirtingais laikotarpiais, numatytais Aprašo 17.3 papunktyje.

17.4.5. nurodyto laikotarpio ataskaitoje nesumuojami 4 priedo 1.1.1.1, 1.1.2.1, 1.2.1, 2.1.1 ir 2.2.1 eilučių skaičiai pagal stulpelius, nes juose išskirti skaičiai (tarp jų) turi būti nurodyti eilutėse prieš tai, pvz., 4 priedo 2.1.1 eilutėje laikiną atokvėpį kaip trumpalaikę socialinę globą įstaigoje gavę asmenys turi būti nurodyti ir 4 priedo 2.1 eilutėje.

Papildyta papunkčiu:

Nr. A1-446, 2021-06-11, paskelbta TAR 2021-06-11, i. k. 2021-13432

18. Statistiniai duomenys apie socialinės priežiūros šeimoms teikimą pateikiami užpildant Aprašo 5 priedą (toliau – 5 priedas):

18.1. duomenys pateikiami nurodytais vienetais:

18.1.1. darbuotojų (atvejo vadybininkų ir socialinių darbuotojų, dirbančių su šeimomis (toliau kartu – socialiniai darbuotojai)) ir individualios priežiūros darbuotojų, teikiančių socialinę priežiūrą šeimoms (toliau visi kartu – darbuotojai), bei jų pareigybių skaičius (5 priedo 1 lentelė) – vienetais. Ketvirtinėje ataskaitoje nurodomas darbuotojų ir jų pareigybių skaičius ataskaitinio laikotarpio pabaigoje;

Papunkčio pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

Nr. A1-606, 2022-09-16, paskelbta TAR 2022-09-16, i. k. 2022-19021

18.1.2. šeimų, kurioms per ataskaitinį laikotarpį buvo teikiama socialinė priežiūra savivaldybėje, ir jose augančių vaikų skaičius (5 priedo 2 lentelė) – vienetais;

18.1.3. išlaidos socialinei priežiūrai šeimoms teikti per ataskaitinį ketvirtį (5 priedo 3 lentelė) – eurais (suapvalinus iki sveikojo skaičiaus). Nurodomos kasinės išlaidos socialinei priežiūrai šeimoms teikti;

18.2. 5 priede pateikiami šie duomenys:

18.2.1. kiekvieno ketvirčio ataskaitoje, 1 lentelės 1 eilutėje, pateikiama informacija apie savivaldybėje užimtas darbuotojų pareigybes, finansuojamas specialių tikslinių dotacijų lėšomis (1.1 eilutė), jų pavaldumą (1.3 eilutė), socialinių darbuotojų išsilavinimą (1.2 eilutė); 1 lentelės 2 eilutėje – apie savivaldybėje įsteigtas darbuotojų pareigybes, finansuojamas savivaldybės biudžeto lėšomis (1.2 ir 1.3 eilutės sumuojamos);

Papunkčio pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

18.2.2. IV ketvirčio ataskaitoje, 1 lentelės 1.4–1.5 eilutėse, pateikiama informacija apie darbuotojų dalyvavimą supervizijose ir kompetencijos tobulinimo kursuose per metus (1.4.1–1.4.3 eilutės sumuojamos);

Papunkčio pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

18.2.3. kiekvieno ketvirčio ataskaitoje, 2 lentelės 1.1–1.3 eilutėse, pateikiama informacija apie šeimas, kurioms per ataskaitinį ketvirtį buvo teikiama socialinė priežiūra, finansuojama specialių tikslinių dotacijų lėšomis, mieste ir kaime:

Papunkčio pakeitimai:

Nr. A1-157, 2022-03-03, paskelbta TAR 2022-03-03, i. k. 2022-04268

18.2.3.1. šeimų skaičius iš viso (1 eilutė);

18.2.3.2. šeimų skaičius pagal jose esančių vaikų amžių (1.1.1–1.1.3 eilutės nesumuojamos (pvz., jeigu šeimoje yra 6 mėnesių, 2 ir 4 metų vaikai, šeima nurodoma 1.1.1, 1.1.2 ir 1.1.3 eilutėse);

18.2.3.3. šeimų, kuriose yra vaikų su negalia, skaičius (1.2 eilutė);

18.2.3.4. šeimų skaičius pagal pirmines priežastis, dėl kurių joms buvo inicijuota atvejo vadyba ir skirta socialinė priežiūra, 1 šeimai priskiriant 1 pagrindinę priežastį (1.3.1–1.3.6 eilutės sumuojamos);

18.2.4. kiekvieno ketvirčio ataskaitoje, 2 lentelės 2.1–2.4 eilutėse, nurodomas vaikų skaičius šeimose, kurioms teikiama socialinė priežiūra savivaldybėje, iš viso ir pagal vaikų amžių, taip pat vaikų su negalia skaičius kiekvienoje vaikų amžiaus grupėje (2.1 –2.4 eilutės sumuojamos);

18.2.5. kiekvieno ketvirčio ataskaitoje, 3 lentelėje, nurodoma informacija apie išlaidas iš specialių tikslinių dotacijų lėšų per ataskaitinį ketvirtį (1.1–1.4 eilutės sumuojamos).

Punkto pakeitimai:

Nr. A1-87, 2017-02-20, paskelbta TAR 2017-02-22, i. k. 2017-02904

Nr. A1-625, 2018-11-12, paskelbta TAR 2018-11-14, i. k. 2018-18333

Nr. A1-222, 2021-03-16, paskelbta TAR 2021-03-16, i. k. 2021-05228

19. Statistiniai duomenys apie savivaldybių dalyvavimą rengiant ir įgyvendinant užimtumo didinimo programas pateikiami užpildant Aprašo 6 priedą (toliau – 6 priedas):

19.1. „Dalyvavusių savivaldybės užimtumo didinimo programoje asmenų skaičius“ –didėjančia tvarka nurodomas nuo metų pradžios (6 priedo 1 stulpelis) ir per ataskaitinį ketvirtį (6 priedo 2 stulpelis) užimtumo didinimo programoje dalyvavusių asmenų skaičius;

19.2. „Savivaldybės užimtumo didinimo programą baigusių asmenų skaičius“ – didėjančia tvarka nurodomas nuo metų pradžios (6 priedo 3 stulpelis) ir per ataskaitinį ketvirtį (6 priedo 4 stulpelis) užimtumo didinimo programą baigusių asmenų skaičius;

19.3. „Vidutinė vieno asmens dalyvavimo užimtumo didinimo programoje trukmė, mėnesiais“ – nurodoma vidutinė užimtumo didinimo programos trukmė (6 priedo 5 stulpelis), kuri skaičiuojama nuo užimtumo didinimo programos pradžios iki ataskaitinio laikotarpio pabaigos;

19.4. „Užimtumo didinimo programos dalyvių integracijos į darbo rinką rodiklis, procentais“ – vertinama, kiek užimtumo didinimo programos dalyvių, pasibaigus programos finansavimui, per 3 mėnesius tapo užimti (6 priedo 6 stulpelis) ir yra užimti po 3 mėnesių (6 priedo 7 stulpelis), procentais. Asmuo yra laikomas užimtu, kai dirba pagal darbo sutartį arba darbo santykiams prilygintų teisinių santykių pagrindu, yra savarankiškai dirbantis asmuo arba vykdo neatlygintiną veiklą;

19.5. „Savivaldybei patvirtinta lėšų suma, įskaitant patikslinimus, Eur“ – nurodoma užimtumo didinimo programai finansuoti patvirtinta lėšų suma, įskaitant patikslinimus, per ataskaitinį ketvirtį (6 priedo 8 stulpelis) ir einamiesiems metams (6 priedo 9 stulpelis);

19.6. „Iš viso panaudota lėšų, Eur“ – nurodomos kasinės išlaidos, panaudotos užimtumo didinimo programai finansuoti per ataskaitinį ketvirtį (6 priedo 10 stulpelis) ir didėjančia tvarka per ataskaitinį laikotarpį (6 priedo 11 stulpelis);

19.7. „Panaudota lėšų suma administravimo išlaidoms“ – didėjančia tvarka nurodoma per ataskaitinį laikotarpį panaudotų lėšų suma administravimo išlaidoms, Eur (6 priedo 12 stulpelis), ir per ataskaitinį laikotarpį administravimo išlaidoms panaudotų lėšų dalis nuo visų panaudotų lėšų, procentais (6 priedo 13 stulpelis);

19.8. „Vidutiniškai 1 asmeniui panaudota lėšų priemonėms finansuoti, Eur“ – nurodoma, kiek vidutiniškai 1 asmeniui panaudota lėšų užimtumo didinimo programai finansuoti nuo užimtumo didinimo programos pradžios iki ataskaitinio laikotarpio pabaigos (6 priedo 14 stulpelis).

Punkto pakeitimai:

Nr. A1-360, 2017-07-05, paskelbta TAR 2017-07-07, i. k. 2017-11678

20. Statistiniai duomenys apie būsto nuomos ar išperkamosios būsto nuomos mokesčio dalies kompensacijų teikimą pateikiami užpildant Aprašo 7 priedą (toliau – 7 priedas):

20.1. duomenys apskaitomi ir nurodomi tą mėnesį, kurį būsto nuomos ar išperkamosios būsto nuomos mokesčio dalies kompensacijos buvo išmokėtos, nesvarbu, ar tai sutampa su būsto nuomos ar išperkamosios būsto nuomos mokesčio dalies kompensacijos paskyrimo mėnesiu;

20.2. apie kiekvieną ketvirtinėje ataskaitoje nurodytą būsto nuomos ar išperkamosios būsto nuomos mokesčio dalies kompensaciją pateikiami šie duomenys nurodytais vienetais:

20.2.1. asmenų skaičius – žmonėmis. Asmuo – tai vaikas ar suaugęs asmuo, kuriam skirta būsto nuomos ar išperkamosios būsto nuomos mokesčio dalies kompensacija;

20.2.2. šeimų – kaip ši sąvoka apibrėžta Lietuvos Respublikos paramos būstui įsigyti ar išsinuomoti įstatyme arba vienų gyvenančių asmenų (toliau – šeimų) skaičius – vienetais. Apskaitomos šeimos, kurioms išmokėtos būsto nuomos ar išperkamosios būsto nuomos mokesčio dalies kompensacijos, nurodant taikomą bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficientą Klrv, patvirtintą Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, minimalaus bazinio būsto nuomos ar išperkamosios būsto nuomos mokesčio dalies kompensacijos dydžio ir bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficiento patvirtinimo“;

20.2.3. išlaidos būsto nuomos ar išperkamosios būsto nuomos mokesčio dalies kompensacijoms išmokėti – eurais (suapvalinus iki sveikojo skaičiaus);

20.3. išlaidos apskaitomos ir nurodomos kaip kasinės išlaidos nustatyto dydžio būsto nuomos ar išperkamosios būsto nuomos mokesčio dalies kompensacijoms išmokėti. Į išlaidas neįskaitomos būsto nuomos ar išperkamosios būsto nuomos mokesčio dalies kompensacijų administravimo išlaidos;

20.4. duomenų apie būsto nuomos ar išperkamosios būsto nuomos mokesčio dalies kompensacijas sumavimas pagal jų rūšis ir laikotarpius:

20.4.1. išlaidos būsto nuomos ar išperkamosios būsto nuomos mokesčio dalies kompensacijoms išmokėti sumuotinos pagal skirtingas jų rūšis ir laikotarpius (mėnesį, ketvirtį, metus). Pavyzdžiui, galima pasakyti, kokio dydžio buvo išlaidos vienos ar kitos, ar visų rūšių būsto nuomos ar išperkamosios būsto nuomos mokesčio dalies kompensacijoms išmokėti per ketvirtį, metus ar kitą laikotarpį;

20.4.2. asmenų ir šeimų skaičius negali būti tiesiogiai sumuojamas nei pagal skirtingas būsto nuomos ar išperkamosios būsto nuomos mokesčio dalies kompensacijų rūšis, nei pagal skirtingus laikotarpius. Priešingu atveju tie patys gavėjai būtų klaidingai pakartotinai apskaitomi: kelis kartus – kaip gaunantys būsto nuomos ar išperkamosios būsto nuomos mokesčio dalies kompensacijas skirtingais laikotarpiais ir kelis kartus – kaip gaunantys daugiau nei vieną būsto nuomos ar išperkamosios būsto nuomos mokesčio dalies kompensaciją (asmens ir šeimos, kaip vieno būsto nuomos ar išperkamosios būsto nuomos mokesčio kompensacijų gavėjo, apibrėžimas Aprašo 20.2 papunktyje).

Punkto pakeitimai:

Nr. A1-222, 2021-03-16, paskelbta TAR 2021-03-16, i. k. 2021-05228

21. Statistiniai duomenys apie savivaldybėms, pagal teisės aktus, perduotoms įstaigoms išlaikyti lėšų panaudojimą pateikiami užpildant Aprašo 8 priedą (toliau – 8 priedas):

21.1. įstaigoms išlaikyti panaudotos lėšos ketvirtinėje ataskaitoje nurodomos eurais (suapvalinus iki sveikojo skaičiaus). Nurodomos kasinės išlaidos savivaldybėms pagal teisės aktus perduotoms įstaigoms išlaikyti;

21.2. „Darbo užmokestis“ (8 priedo 1 eilutė). Šioje eilutėje nurodomos lėšos, skirtos įstaigos darbuotojų darbo užmokesčiui padengti;

21.3. „Socialinio draudimo įmokos“ (8 priedo 2 eilutė). Šioje eilutėje nurodomos lėšos, skirtos įstaigos darbuotojų socialinio draudimo įmokoms sumokėti;

21.4. „Kitos išlaidos“ (8 priedo 3 eilutė). Šioje eilutėje nurodomos lėšos, skirtos mitybai, medikamentams, komunalinėms paslaugoms, ryšiams, komandiruotėms, transportui išlaikyti, kvalifikacijai tobulinti ir kt.

22. Duomenys Biudžeto išlaidų sąmatos vykdymo ketvirtinėje ataskaitoje (Aprašo 9 priedas (toliau – 9 priedas) pateikiami eurais ir euro centais pagal kiekvieną priemonę, valstybės funkciją ir finansavimo šaltinį atskirai.

23. Biudžeto išlaidų sąmatos vykdymo ketvirtinės ataskaitos (9 priedas) stulpelių pildymas:

23.1. eilutėje „Asignavimų planas metams, įskaitant patikslinimus“ įrašoma einamųjų metų Lietuvos Respublikos socialinės apsaugos ir darbo ministro įsakymu patvirtinta valstybės biudžeto specialiųjų tikslinių dotacijų savivaldybių biudžetams lėšų metinė suma pagal priemonę;

23.2. eilutėje „Asignavimų planas ataskaitiniam laikotarpiui, įskaitant patikslinimus“ įrašoma ataskaitiniam laikotarpiui ministerijos potvarkiu skirta suma pagal priemonę;

23.3. eilutėje „Gauti asignavimai per ataskaitini ketvirtį“ įrašoma gauta asignavimų suma priemonės vykdymui per ataskaitinį ketvirtį;

23.4. eilutėje „Gauti asignavimai nuo metų pradžios“ įrašoma nuo metų pradžios gauta asignavimų suma priemonės vykdymui;

23.5. eilutėje „Kasinės išlaidos per ataskaitinį ketvirtį“ įrašoma per ataskaitinį ketvirtį gavėjams išmokėta specialiųjų tikslinių dotacijų suma;

23.6. eilutėje „Kasinės išlaidos nuo metų pradžios“ įrašoma gavėjams nuo metų pradžios išmokėta specialiųjų tikslinių dotacijų suma;

23.7. eilutėje „Grąžinta einamųjų metų finansavimo suma iki 20...-12-31“ įrašoma einamaisiais metais grąžinta einamųjų metų finansavimo suma;

23.8. eilutėje „Grąžinta einamųjų metų finansavimo suma nuo 20...-01-01 iki 20...-01-07“ įrašoma einamųjų metų finansavimo suma, grąžinta kitų metų sausio 1–7 dieną;

23.9. eilutėje „Grąžinta praėjusių laikotarpių finansavimo suma nuo 20...-01-01 iki 20...-12-31“ įrašoma grąžinta finansavimo suma už praėjusius laikotarpius;

23.10. eilutėje „Grąžinta banko palūkanų nuo 20...-01-01 iki 20...-12-31“ įrašoma grąžinta banko palūkanų suma, gauta už banke laikomas specialiųjų tikslinių dotacijų lėšas.

V SKYRIUS

BAIGIAMOSIOS NUOSTATOS

24. Savivaldybių administracijos tiesiogiai, paštu arba elektroninėmis ryšio priemonėmis (pasirašytus saugiu elektroniniu parašu) teikia ministerijai 1–8 priedus, pasibaigus kiekvienam kalendorinių metų ketvirčiui, iki kito ketvirčio pirmojo mėnesio 15 d.

Punkto pakeitimai:

Nr. A1-494, 2017-09-20, paskelbta TAR 2017-09-21, i. k. 2017-14871

Nr. A1-128, 2018-03-28, paskelbta TAR 2018-03-30, i. k. 2018-04879

25. Savivaldybių administracijos tiesiogiai, paštu arba elektroninėmis ryšio priemonėmis (pasirašytą saugiu elektroniniu parašu) teikia departamentui 9 priedą, pasibaigus kiekvienam kalendorinių metų ketvirčiui, iki kito ketvirčio pirmojo mėnesio 7 d.

Punkto pakeitimai:

Nr. A1-128, 2018-03-28, paskelbta TAR 2018-03-30, i. k. 2018-04879

Nr. A1-539, 2020-06-12, paskelbta TAR 2020-06-12, i. k. 2020-12925

26. Savivaldybių administracijos teisės aktų nustatyta tvarka užtikrina specialiųjų tikslinių dotacijų panaudojimą pagal tikslinę paskirtį, naudojimo teisėtumą, ekonomiškumą, efektyvumą ir rezultatyvumą.

27. Savivaldybių administracijos statistines ketvirtines ataskaitas (1–8 priedai) teikia ministerijai, biudžeto išlaidų sąmatos vykdymo ketvirtinę ataskaitą (9 priedas) – departamentui.

28. Visi ataskaitų langeliai turi būti užpildyti. Tik tuo atveju, kai kurio nors rodiklio nėra, naudojami sutartiniai ženklai – statistinėse ketvirtinėse ataskaitose (1–8 priedai) – „-“, biudžeto išlaidų sąmatos vykdymo ketvirtinėje ataskaitoje (9 priedas) – „0,00“.

29. Ataskaitose pateikiami duomenys turi būti tikslūs. Prieš pateikiant duomenis, turi būti patikrinama, ar suminio stulpelio duomenys atitinka sumuojamų stulpelių sumą.

30. Paaiškėjus, kad pateikti duomenys pasikeitė, pateikiamos patikslintos ataskaitos.

31. Teikiamose ataskaitose nurodoma visa informacija apie asmenis, atsakingus už duomenų pateikimą: rengėjo pareigų pavadinimas, vardas, pavardė, telefono numeris ir elektroninio pašto adresas.

32. Statistines ketvirtines ataskaitas (1–8 priedai) pasirašo savivaldybės administracijos direktorius arba jo įgaliotas savivaldybės administracijos tarnautojas ar darbuotojas ir atsakingo padalinio vadovas, biudžeto išlaidų sąmatos vykdymo ketvirtinę ataskaitą (9 priedas) – savivaldybės administracijos direktorius arba jo įgaliotas savivaldybės administracijos tarnautojas ar darbuotojas ir vyriausiasis buhalteris (finansininkas).

__________________

Priedų pakeitimai:

1 priedas (A-157)

Priedo pakeitimai:

Nr. A1-693, 2009-12-24, Žin., 2009, Nr. 156-7053 (2009-12-30), i. k. 1092230ISAK00A1-693

Nr. A1-435, 2011-09-30, Žin., 2011, Nr. 120-5677 (2011-10-05), i. k. 1112230ISAK00A1-435

Nr. A1-331, 2012-07-17, Žin., 2012, Nr. 87-4555 (2012-07-21), i. k. 1122230ISAK00A1-331

Nr. A1-183, 2014-04-08, paskelbta TAR 2014-04-08, i. k. 2014-04228

Nr. A1-669, 2014-12-29, paskelbta TAR 2014-12-30, i. k. 2014-20950

Nr. A1-87, 2017-02-20, paskelbta TAR 2017-02-22, i. k. 2017-02904

Nr. A1-128, 2018-03-28, paskelbta TAR 2018-03-30, i. k. 2018-04879

Nr. A1-109, 2019-02-22, paskelbta TAR 2019-02-22, i. k. 2019-02956

Nr. A1-782, 2020-08-27, paskelbta TAR 2020-08-28, i. k. 2020-17963

Nr. A1-222, 2021-03-16, paskelbta TAR 2021-03-16, i. k. 2021-05228

Nr. A1-157, 2022-03-03, paskelbta TAR 2022-03-03, i. k. 2022-04268

2 priedas

Priedo pakeitimai:

Nr. A1-331, 2012-07-17, Žin., 2012, Nr. 87-4555 (2012-07-21), i. k. 1122230ISAK00A1-331

Nr. A1-669, 2014-12-29, paskelbta TAR 2014-12-30, i. k. 2014-20950

Neteko galios nuo: 2019-02-23

Nr. A1-109, 2019-02-22, paskelbta TAR 2019-02-22, i. k. 2019-02956

3 priedas (A1-222)

Priedo pakeitimai:

Nr. A1-331, 2012-07-17, Žin., 2012, Nr. 87-4555 (2012-07-21), i. k. 1122230ISAK00A1-331

Nr. A1-669, 2014-12-29, paskelbta TAR 2014-12-30, i. k. 2014-20950

Nr. A1-392, 2017-07-18, paskelbta TAR 2017-07-19, i. k. 2017-12417

Nr. A1-222, 2021-03-16, paskelbta TAR 2021-03-16, i. k. 2021-05228

4 priedas (pak A1-446)

Priedo pakeitimai:

Nr. A1-435, 2011-09-30, Žin., 2011, Nr. 120-5677 (2011-10-05), i. k. 1112230ISAK00A1-435

Nr. A1-331, 2012-07-17, Žin., 2012, Nr. 87-4555 (2012-07-21), i. k. 1122230ISAK00A1-331

Nr. A1-669, 2014-12-29, paskelbta TAR 2014-12-30, i. k. 2014-20950

Nr. A1-446, 2021-06-11, paskelbta TAR 2021-06-11, i. k. 2021-13432

5 priedas (A1-895)

Priedo pakeitimai:

Nr. A1-435, 2011-09-30, Žin., 2011, Nr. 120-5677 (2011-10-05), i. k. 1112230ISAK00A1-435

Nr. A1-183, 2014-04-08, paskelbta TAR 2014-04-08, i. k. 2014-04228

Nr. A1-669, 2014-12-29, paskelbta TAR 2014-12-30, i. k. 2014-20950

Nr. A1-87, 2017-02-20, paskelbta TAR 2017-02-22, i. k. 2017-02904

Nr. A1-625, 2018-11-12, paskelbta TAR 2018-11-14, i. k. 2018-18333

Nr. A1-222, 2021-03-16, paskelbta TAR 2021-03-16, i. k. 2021-05228

Nr. A1-157, 2022-03-03, paskelbta TAR 2022-03-03, i. k. 2022-04268

Nr. A1-606, 2022-09-16, paskelbta TAR 2022-09-16, i. k. 2022-19021

Nr. A1-895, 2022-12-28, paskelbta TAR 2022-12-28, i. k. 2022-27075

6 priedas

Priedo pakeitimai:

Nr. A1-693, 2009-12-24, Žin., 2009, Nr. 156-7053 (2009-12-30), i. k. 1092230ISAK00A1-693

Nr. A1-669, 2014-12-29, paskelbta TAR 2014-12-30, i. k. 2014-20950

Nr. A1-360, 2017-07-05, paskelbta TAR 2017-07-07, i. k. 2017-11678

Nr. A1-109, 2019-02-22, paskelbta TAR 2019-02-22, i. k. 2019-02956

7 priedas (A1-222)

Papildyta priedu:

Nr. A1-669, 2014-12-29, paskelbta TAR 2014-12-30, i. k. 2014-20950

Priedo pakeitimai:

Nr. A1-222, 2021-03-16, paskelbta TAR 2021-03-16, i. k. 2021-05228

8 priedas

Papildyta priedu:

Nr. A1-669, 2014-12-29, paskelbta TAR 2014-12-30, i. k. 2014-20950

9 priedas

Papildyta priedu:

Nr. A1-669, 2014-12-29, paskelbta TAR 2014-12-30, i. k. 2014-20950

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-693, 2009-12-24, Žin., 2009, Nr. 156-7053 (2009-12-30), i. k. 1092230ISAK00A1-693

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 "Dėl Duomenų apie valstybinėms (perduotoms savivaldybėms) funkcijoms atlikti skirtų lėšų panaudojimą teikimo Lietuvos Respublikos socialinės apsaugos ir darbo ministerijai tvarkos aprašo patvirtinimo" pakeitimo

2.

Lietuvos Respublikos socialinės apsaugos ir darbo ministerija, Įsakymas

Nr. A1-435, 2011-09-30, Žin., 2011, Nr. 120-5677 (2011-10-05), i. k. 1112230ISAK00A1-435

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 "Dėl Duomenų apie valstybinėms (perduotoms savivaldybėms) funkcijoms atlikti skirtų lėšų panaudojimą teikimo Lietuvos Respublikos socialinės apsaugos ir darbo ministerijai tvarkos aprašo patvirtinimo" pakeitimo

3.

Lietuvos Respublikos socialinės apsaugos ir darbo ministerija, Įsakymas

Nr. A1-331, 2012-07-17, Žin., 2012, Nr. 87-4555 (2012-07-21), i. k. 1122230ISAK00A1-331

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 "Dėl Duomenų apie valstybinėms (perduotoms savivaldybėms) funkcijoms atlikti skirtų lėšų panaudojimą teikimo Lietuvos Respublikos socialinės apsaugos ir darbo ministerijai tvarkos aprašo patvirtinimo" pakeitimo

4.

Lietuvos Respublikos socialinės apsaugos ir darbo ministerija, Įsakymas

Nr. A1-183, 2014-04-08, paskelbta TAR 2014-04-08, i. k. 2014-04228

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Duomenų apie valstybinėms (perduotoms savivaldybėms) funkcijoms atlikti skirtų lėšų panaudojimą teikimo Lietuvos Respublikos socialinės apsaugos ir darbo ministerijai tvarkos aprašo patvirtinimo“ pakeitimo

5.

Lietuvos Respublikos socialinės apsaugos ir darbo ministerija, Įsakymas

Nr. A1-669, 2014-12-29, paskelbta TAR 2014-12-30, i. k. 2014-20950

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Duomenų apie savivaldybių funkcijoms atlikti skirtų lėšų panaudojimą teikimo Lietuvos Respublikos socialinės apsaugos ir darbo ministerijai tvarkos aprašo patvirtinimo“ pakeitimo

6.

Lietuvos Respublikos socialinės apsaugos ir darbo ministerija, Įsakymas

Nr. A1-691, 2015-11-24, paskelbta TAR 2015-11-25, i. k. 2015-18672

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

7.

Lietuvos Respublikos socialinės apsaugos ir darbo ministerija, Įsakymas

Nr. A1-87, 2017-02-20, paskelbta TAR 2017-02-22, i. k. 2017-02904

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

8.

Lietuvos Respublikos socialinės apsaugos ir darbo ministerija, Įsakymas

Nr. A1-360, 2017-07-05, paskelbta TAR 2017-07-07, i. k. 2017-11678

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

9.

Lietuvos Respublikos socialinės apsaugos ir darbo ministerija, Įsakymas

Nr. A1-392, 2017-07-18, paskelbta TAR 2017-07-19, i. k. 2017-12417

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

10.

Lietuvos Respublikos socialinės apsaugos ir darbo ministerija, Įsakymas

Nr. A1-494, 2017-09-20, paskelbta TAR 2017-09-21, i. k. 2017-14871

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

11.

Lietuvos Respublikos socialinės apsaugos ir darbo ministerija, Įsakymas

Nr. A1-128, 2018-03-28, paskelbta TAR 2018-03-30, i. k. 2018-04879

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

12.

Lietuvos Respublikos socialinės apsaugos ir darbo ministerija, Įsakymas

Nr. A1-625, 2018-11-12, paskelbta TAR 2018-11-14, i. k. 2018-18333

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

13.

Lietuvos Respublikos socialinės apsaugos ir darbo ministerija, Įsakymas

Nr. A1-109, 2019-02-22, paskelbta TAR 2019-02-22, i. k. 2019-02956

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

14.

Lietuvos Respublikos socialinės apsaugos ir darbo ministerija, Įsakymas

Nr. A1-539, 2020-06-12, paskelbta TAR 2020-06-12, i. k. 2020-12925

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

15.

Lietuvos Respublikos socialinės apsaugos ir darbo ministerija, Įsakymas

Nr. A1-782, 2020-08-27, paskelbta TAR 2020-08-28, i. k. 2020-17963

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

16.

Lietuvos Respublikos socialinės apsaugos ir darbo ministerija, Įsakymas

Nr. A1-222, 2021-03-16, paskelbta TAR 2021-03-16, i. k. 2021-05228

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

17.

Lietuvos Respublikos socialinės apsaugos ir darbo ministerija, Įsakymas

Nr. A1-446, 2021-06-11, paskelbta TAR 2021-06-11, i. k. 2021-13432

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

18.

Lietuvos Respublikos socialinės apsaugos ir darbo ministerija, Įsakymas

Nr. A1-157, 2022-03-03, paskelbta TAR 2022-03-03, i. k. 2022-04268

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

19.

Lietuvos Respublikos socialinės apsaugos ir darbo ministerija, Įsakymas

Nr. A1-606, 2022-09-16, paskelbta TAR 2022-09-16, i. k. 2022-19021

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo

20.

Lietuvos Respublikos socialinės apsaugos ir darbo ministerija, Įsakymas

Nr. A1-895, 2022-12-28, paskelbta TAR 2022-12-28, i. k. 2022-27075

Dėl Lietuvos Respublikos socialinės apsaugos ir darbo ministro 2009 m. birželio 9 d. įsakymo Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“ pakeitimo